# Fælles miljøindsats 2014 – Naturoplevelser og naturerfaringer

Den fælles miljøindsats i Albertslund Kommune 2014 er naturoplevelser og naturerfaringer målrettet børn i kommunens daginstitutioner, dvs. 0-6årrige.

Indsatsen handler om, at så mange børn som muligt skal ud i naturen, have gode oplevelser og lære nye ting.

En række lokale naturinstitutioner indgår også i indsatsen, heriblandt Dyregården og Naturcenter Herstedhøje.

Indsatsen har til formål, at give børnene gode oplevelser og erfaringer med uderum, natur og naturfænomener, så de får bedre indblik i og forståelse af naturens fænomener, kredsløb og mangfoldighed. Dette er et grundlag for på længere sigt at udvikle handlekompetencer til at tage hensyn til natur og miljø.

For at understøtte daginstitutionernes natur- og udelivsaktiviteter afholder Afdelingen for Dagtilbud et kick off arrangement og to workshops. Miljø & Teknikafdelingen udarbejder et oplevelseskatalog, der samler en pallette af muligheder for gode oplevelser i naturen, herunder Dyregårdens, Naturcenterets o.a. tilbud.

I Kataloget findes der ideer til natur- og udelivsaktiviteter inden for emnerne spis byen, egenproduktion af fødevarer og håndværk, ejerskab/adoption, bevægelse, kulturhistorie, naturfænomener og vejret samt et emne målrettet de børn i klubberne.

De to workshops afholdes for personalet i daginstitutionerne, og har til formål at klæde deltagerne på til at styrke deres pædagogiske praksis specifikt i forhold til natur og naturfænomener. Den første workshop afholdes i april, og den anden i efteråret. Nærmere program for de to workshops sendes ud

På overordnet niveau skal indsatsen bidrage til Green Cities målet om at; øge tilgængeligheden til, anvendelsen af og kendskabet til vores natur, herunder bynære natur. Med indsatsen opfyldes også temaet miljøpædagogik i ”Udviklingsstrategi for dagtilbud i Albertslund Kommune 2010–2014.

Der sker en opfølgning i form af en evaluering primo 2015 og med Grønt Regnskab 2014 (maj 2015).

**Tovholdere og kontaktpersoner**

Marie Dahl og Karen Gregers (Afdeling for Dagtilbud) og Niels Ringlebjerg Jensen (Miljø og Teknik )

Øvrige deltagere i indsatsen er:

Jan Holm, naturforvalter (Miljø & Teknik)

Agendacenter Albertslund

Kommunale decentrale institutioner og foreninger. Forsløbig:

* Naturcenter Herstedhøje, ved Henrik Søfeldt Jørgensen
* Dyregården, ved Peter Steffensen
* *Flere følger forhåbentligt…*